****

**JOUSTAVA HARJOITTELU**

**SPR NUORTEN TURVATALON TOIMINNOISSA**

**Harjoittelun yhteyshenkilö:**

Sara Petersen-Jessen (sh/th AMK), koordinaattori

P. 09-8714043 tai 040-620 2138/ sara.jessen@punainenristi.fi

Punainen Risti, Nuorten turvatalo, Vantaa

Sairaalakatu 3,01400 Vantaa

|  |
| --- |
| **Suomen Punainen Risti** on yksi Suomen suurimmista kansalaisjärjestöistä. ([www.punainenristi.fi](http://www.punainenristi.fi) )**Punaisen Ristin Nuorten turvatalojen** tarkoituksena on tarjota nuorille ja heidän perheilleen matalan kynnyksen tukipaikkoja, joihin voi hakeutua tuen/avun tarpeessa, ilman lähetettä, omasta aloitteesta mihin aikaan vuorokaudesta tahansa. Turvatalojen palveluihin kuuluvat mm. keskusteluapu, nuorten väliaikainen majoitus, breikki arkeen ja unirytmitys. Kaikki turvatalon palvelut ovat maksuttomia nuorille ja heidän perheilleen. Tuen ja avun lisäksi turvatalot tarjoavat kaiken ikäisille ihmisille mahdollisuuksia vapaaehtoistoimintoihin, sekä tulla mukaan toimintaan silloin kun itselle sopii. (<https://rednet.punainenristi.fi/turvatalovantaa> ) |

**Kuvaus harjoittelusta**

* Harjoittelun sisältö räätälöidään vastaamaan asetettuja tavoitteita, ja opiskelija kerää harjoittelun vaatimat tunnit kokoon tekemällä vapaaehtoisvuoroja toiminnassamme
* **esimerkiksi päihde- ja mielenterveystyön harjoittelun ollessa kyseessä, suosittelemme,**

**että opiskelija tekee vuoroja pääasiassa verkkoauttamisen puolella, jossa yleisimmät yhteydenoton syyt nuorilla ovat ahdistus, päihde- ja ihmissuhdeongelmat, itsetuhoisuus ja masennus. Tällöin opiskelija saa kokemusta mm. mielenterveys- sekä päihdeongelmien kanssa painivien nuorten tukemisesta, kohtaamisesta, ohjaustyöstä, nuorten tukemisesta heitä pohdituttavien asioiden äärellä, sekä toimimisesta osana moniammatillista tiimiä.**

* Harjoittelun voi aloittaa joustavasti, sillä haastatteluja, perehdytyksiä järjestetään pitkin vuotta.
* Opiskelija voi varata vuorot oman aikataulunsa mukaan, sitoutuen tulemaan varaamiinsa vuoroihin.
* Harjoittelu on pääasiassa ilta ja yö painotteista, ja sitä voi tehdä myös viikonloppuisin.
* Harjoittelunsa aikana opiskelija osallistuu perehdytyksiin, koulutuksiin, ohjaajan tapaamisiin ja tekee vuoroja turvatalon eri toiminnoissa, kunnes harjoittelulle asetetut tavoitteet ja tuntimäärä on saavutettu.
* Opiskelija pitää itse kirjaa tunneistansa.

**Ohjaaja:**

* harjoittelun vastaavana ohjaajana toimii Sara Petersen-Jessen (sh/th AMK)
* lisäksi ohjaajana toimii aina se työntekijämme, jonka kanssa opiskelija on kulloinkin vuorossa. Tämä mahdollistaa useampien työskentelytapojen näkemisen.

**Harjoittelu edellyttää**

1. **SPR:n ohjeiden ja periaatteiden hyväksymistä ja niiden mukaan toimimista.** Työ Punaisen Ristin Nuorten turvatalolla on voimakkaasti liikkeen arvoihin pohjaavaa.
2. **Vaatii sitoutumista:** Opiskelija sitoutuu tulemaan perehdytyksiin, koulutuksiin ja varaamiinsa vuoroihin
3. **Vaitiolo:** opiskelijat sitoutuvat noudattamaan sosiaalihuoltolain asiakkaan asemasta ja oikeudesta annetun lain 14 §:ssä säädettyä asiakirjasalaisuutta, sekä saman lain 15 §:ssä säädettyä vaitiolovelvollisuutta ja hyväksikäyttökieltoa niiden tietojen osalta, jotka hän saa toimiessaan vapaaehtoisena/opiskelijana Punaisen Ristin Nuorten turvatalolla. Vaitiolovelvollisuus sitoo vielä senkin jälkeen, kun ei enää ole aktiivisesti mukana turvatalon toiminnassa.
4. **Rikosrekisteriote:** Lisäksi opiskelijalta vaaditaan rikosrekisteriote (Lasten kanssa toimiminen)